proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E PERÍODO VOLUNTARIO DE OBRANZA DA LISTA COBRATORIA DO PREZO PÚBLICO POLA PRESTACIÓN DO SERVICIO DE GARDERÍA MUNICIPAL, ESCOLA INFANTIL, DURANTE O MES DE MARZO DE 2022
ADMINISTRACIÓN LOCAL — Municipal — Guarda, A (Recadación, 13/05/2022)

A Presidencia desta Corporación, mediante resolución núm.2022-0696 de 05 de maio de 2022 aprobou a lista cobratoria do prezo público pola prestación do servicio de gardería municipal correspondente ó mes de marzo do exercicio tributario 2022 do Concello de A Guarda. A dita resolución é definitiva en vía administrativa. O lista cobratoria exporase ó público na tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público da lista cobratoria. Comunícase ós obrigados o pago afectados que o período voluntario de cobranza do prezo público pola prestación do servicio de gardería municipal do Concello de A Guarda correspondente ó mes de marzo do exercicio tributario 2022, será do día 05 de maio ó día 05 de xullo de 2022, ámbalas dúas datas inclusive. A data de cargo en conta dos recibos domiciliados será o día 10 de maio de 2022. O prezo público deberá satisfacerse a través das seguintes entidades bancarias: ABANCA BBVA BANCO SANTANDER BANCO SABADELL CAIXABANK O Alcalde, Antonio Lomba Baz. Documento asinado dixitalmente á marxe
APROBACIÓN DEFINITIVA DO EXPEDIENTE DE MODIFICACIÓN DE CRÉDITO DO ORZAMENTO MUNICIPAL
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 03/11/2022)

Para os efectos do disposto no art.169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, e o art.20.1 do Real Decreto 500/1990, de 20 de abril, faise público para xeral coñecemento que o Pleno en sesión celebrada o 26 de setembro de 2022 aprobou inicialmente a modificación de crédito na modalidade de transferencia de crédito de pleno 1/22. O devandito acordo resulta definitivo ao non ser presentada reclamación algunha. Os Capítulos afectados por tal modificación de crédito do Orzamento Municipal son os seguintes: Vilanova de Arousa, á data da sinatura dixital. O Alcalde Gonzalo Durán Hermida
INVESTIGACIÓN INVENTARIO DE CAMIÑOS: CAMIÑO DAS POZAS, BAIÑA, BAIONA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 20/04/2022)

Logo de instruír polos servizos competentes deste Concello, expediente de investigación da titularidade dos seguintes bens ou dereitos que se detalla a continuación, convócase, por prazo de 20 días, trámite de audiencia e de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Descripción do ben: Camiño das Pozas, Baiña, Baiona. Á súa vez, estará a disposición dos interesados nas Oficinas deste Concello no Departamento de Secretaría Xeral O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Así o manda e asina o Sr. Alcalde D. Carlos Gómez Prado na data indicada á marxe.
DH. W36.83286. SOLICITUDE DE ELOY RODRÍGUEZ GONZÁLEZ E MARCELINA GARCÍA MARTÍN DE AUTORIZACIÓN VIVENDA, PECHE E PISCINA EN BALADE, BORREIROS (GONDOMAR)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 07/04/2022)

As obras solicitadas consisten na construción de vivenda unifamiliar con semisoto e planta baixa e 242,90 m² de superficie total construída, con cimentación e estrutura de formigón, cuberta plana, peche de lindes de parcela e máis actuacións de urbanización interior, en parcelas de referencia catastral 6215865NG1661N0001EF e 6215864NG1661N0001JF, en zona de policía a unha distancia de 5 m do leito dun regato Innominado (IDCURSO=100379812), no lugar de A Balada, parroquia de Borreiros, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial – Alberto Bosquet Herreros (Sinatura dixital)
RECTIFICACIÓN DA RESOLUCIÓN PRESIDENCIAL Nº RP2022008592 POLA QUE SE APROBA A CONVOCATORIA DE VARIOS PROCESOS SELECTIVOS DE ESTABILIZACIÓN DE EMPREGO TEMPORAL PARA CUBRIR AS NECESIDADES DE CARÁCTER ESTRUTURAL E PERMANENTE (CE2022CO-D)
ADMINISTRACIÓN LOCAL — Provincial — Deputación Provincial (Persoal, oposicións, 23/12/2022)

MJTP EXPEDIENTE: 2022071263 ASUNTO: Rectificación da Resolución Presidencial nº RP2022008592 pola que se aproba a Convocatoria de varios procesos selectivos de estabilización de emprego temporal para cubrir as necesidades de carácter estrutural e permanente nos distintos centros e servizos da Deputación provincial, incluídos na OEP de estabilización de emprego temporal que deriva da Lei 20/2021 (CE2022CO-D) TRÁMITE: Rectificación O deputado, en virtude das competencias delegadas da Presidencia en materia de persoal, dita a seguinte Por Resolución Presidencial nº RP2022008592 apróbase a convocatoria de varios procesos selectivos de estabilización de emprego temporal para cubrir as necesidades de carácter estrutural e permanente (CE2022CO-D); advertido un erro nas titulacións recollidas na base terceira das específicas da praza de Técnica/o de xestión documental, encadrada na escala de Administración especial, subescala técnica, clase técnica/o media/o, grupo A2, e da praza de Técnica/o media/o de arquivos, encadrada na escala de Administración especial, subescala técnica, clase técnica/o media/o, grupo A2, e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, RESOLVO rectificar dita resolución, no senso que: Onde di: (…) Ademais das condicións sinaladas na base cuarta das xerais, as persoas aspirantes deberán posuír o título de licenciatura ou grao en Historia ou equivalente, ou estar en condicións de obtelo o día en que remate o prazo de presentación de instancias.” Debe dicir: (…) Ademais das condicións sinaladas na base cuarta das xerais as persoas aspirantes deberán posuír o título de licenciatura ou grao en Historia, Xeografía e Historia, Documentación, Biblioteconomía ou equivalentes, ou estar en condicións de obtelo o día en que remate o prazo de presentación de instancias.” Onde di: (…) Ademais das condicións sinaladas na base cuarta das xerais, as persoas aspirantes deberán posuír o título de licenciatura ou grao en Historia, Xeografía e Historia, Documentación ou equivalente, ou estar en condicións de obtelo o día en que remate o prazo de presentación de instancias.” Debe dicir: (…) Ademais das condicións sinaladas na base cuarta das xerais, as persoas aspirantes deberán posuír o título de licenciatura ou grao en Historia, Xeografía e Historia, Documentación, Biblioteconomía ou equivalentes, ou estar en condicións de obtelo o día en que remate o prazo de presentación de instancias.” Asinado dixitalmente á marxe
APROBACIÓN INICIAL MODIFICACIÓN INVENTARIO DE CAMIÑOS
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 11/08/2022)

O Pleno do Concello da Cañiza, na sesión ordinaria de data 28.07.2022 adoptou, entre outros, o seguinte ACORDO “En relación coexpediente da modificación do Inventario de Bens da Corporación non hai ningunha normativa metodolóxica que explique ou estableza como se deben facer os inventarios, nin tampouco hai ningún organismo da Administración que vele porque estes metodoloxicamente cumpran uns criterios técnicos adecuados e, nese sentido, non hai tampouco ningunha garantía que con carácter xeral os inventarios existentes sexan adecuados e correctos. Para a inclusión dun camiño no inventario é suficiente a existencia de indicios quesoporten a presunción da súa natureza pública, dado que o inventarionon ten carácter constitutivo da propiedade dos bens inventariados, quedando reservada en caso de litixio a determinación da súa propiedade efectiva aos tribunais da xurisdición civil. Vistos os informes obrantes no expediente, propoño ao Pleno do Concello a adpción do seguinte Acordo: Ainclusióndos seguintes camiños no inventario de bens municipal: Expoñer ao público o Acordo de aprobación inicial por prazo dun mes, mediante anuncios no Boletín Oficial da Provincia, e no taboleiro de anuncios do Concello para que os interesados podan formular reclamacións” O presente anuncio publícase a efectos de que os interesados presenten reclamacións a esta modificació n do inventario, no prazo de un mes. Documento asinado por LUIS ANTONIO GÓMEZ PIÑA, Alcalde do Concello.
APROBACIÓN INICIAL DE MODIFICACIÓN DO PLANTEL DE PERSOAL DO CONCELLO DA GUARDA
ADMINISTRACIÓN LOCAL — Municipal — Guarda, A (Presupostos e cadros de persoal, 09/12/2022)

O Pleno do Concello da Guarda en sesión de data 25 de novembro de 2022 adoptou o seguinte acordo: 1.- Aprobar inicialmente a modificación da plantilla de persoal do Concello da Guarda consistente na transformación da praza que actualmente se denomina Profesor conservatorio (director), que pasará a denominarse profesor Conservatorio (linguaxe musical e educación auditiva e vogal) como persoal laboral descontinuo a tempo parcial durante dez meses (entre o 1 de setembro e o 30 de xuño de cada ano). Número de horas: 16 horas semanais. Retribucións: as que corresponden segundo o cadro de persoal. Incluír na plantilla as funcións de dirección do Conservatorio, que se levará a cabo por un dos profesores da plantilla, a través do correspondente procedemento. A modificación non implica incremento nin diminución da masa salarial nin se altera o crédito consignado no Capítulo I de Persoal do Orzamento Municipal. O cadro de persoal nese apartado (funcionamento de centros docentes) quedaría como segue: 2.- Expoñer o presente acordo ao público, previo anuncio en o Boletín Oficial da Provincia por 15 días, durante os cales os interesados poderán examinalos e presentar reclamacións ante o Pleno. A modificación considerarase definitivamente aprobada se durante o citado prazo non se presentaron reclamacións; en caso contrario, o Pleno disporá dun prazo dun mes para resolvelas.3.- Á vista das reclamacións presentadas e informadas estas, no seu caso, o Pleno da Corporación aprobará definitivamente a modificación da plantilla, de acordo co artigo 22.2. i) da Lei 7/1985, de 2 de abril, Reguladora das Bases do Réxime Local. A Alcaldía, Documento asinado electronicamente
CONVOCATORIA DE ASEMBLEA ORDINARIA DA COMUNIDADE DE APROVEITAMENTO DE AUGAS DE BUDIÑO CRUZ ARROTEA
SECCIÓN NON OFICIAL —  — Comunidad de Aproveitamento de Augas de Budiño-Cruz (Outros documentos, notificacións e informacións públicas, 18/05/2022)

Pola presente notifícase os Comuneros a Convocatoria de unha reunión Ordinaira que tera lugar no CHIRINGUITO DE LA CRUZ, o Domingo día 12 de xuño de 2022, a las 11:00 horas en primeira convocatoria, e de non haber quórum suficiente, en segunda convocatoria, as 11:30 horas do mesmo día, ca seguinte.1º. Lectura e aprobación da acta anterior.2º. Presentación e aprobación, se procede, do estado de contas.3º. Explicación de obras realizadas e pendentes de realizar.4º. Altas e baixas de abonados.5º. Presentación da lista de Usuarios que teñen cuotas pendentes de pago.6º. Valoración de aumento da cuota de alta conforme a subida de IPC.7º. Rogos e preguntas. Budiño a 9 de maio de 2022 – D. Ruben Ricardo De Morales Saldon.
BASES REGULADORAS DA CONVOCATORIA PARA A CONCESIÓN DE AXUDAS MUNICIPAIS DE APOIO Á ESCOLARIZACIÓN PARA AO CURSO 2022/2023
ADMINISTRACIÓN LOCAL — Municipal — Estrada, A (Subvencións e axudas, 11/07/2022)

O contido destas bases e os anexos exporanse na páxina web do concello da Estrada www.aestrada. gal e na sede electrónica https://aestrada.sedelectronica. gal DOCUMENTO ASINADO DIXITALMENTE AO MARXE
APROBACIÓN DO PADRÓN DA FISCAL DA TAXA POR OCUPACIÓN DA VÍA PÚBLICA DE POSTOS E BARRACAS-MERCADILLO FRACCIONADO 1º TRIMESTRE 2022
ADMINISTRACIÓN LOCAL — Municipal — Marín (Recadación, 04/02/2022)

Por Resolución do Concelleiro delegado de Facenda do día 27 de xaneiro de 2022 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) na modalidade de pago fraccionado relativo ao 1º trimestre (fracción) do exercicio 2022 (correspondente as liquidacions dos días de ocupación efectiva do 1º trimestre 2022). Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de febreiro e o 5 de abril de 2022, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), na modalidade de pago fraccionado relativo ao 1º trimestre (1ª fracción ) do 2022. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de marzo de 2022, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de setembro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
APROBACIÓN DEFINITIVA DO PLAN MUNICIPAL DE PREVENCIÓN E DEFENSA CONTRA OS INCENDIOS FORESTAIS
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 29/03/2022)

Aprobado definitivamente, por Decreto de Alcaldía–Presidencia núm.132, de data 21 de marzo de 2022, o Plan de Prevención e Defensa contra os incendios forestais do Concello de Pontecesures, redactado pola Empresa Pública de Servizos Agrarios Galegos S. A. (SEAGA), faise público en cumprimento do disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas. Pontecesures, 21 de marzo de 2022 O alcalde Juan Manuel Vidal Seage
CONVOCATORIA DE ASEMBLEA XERAL ORDINARIA
SECCIÓN NON OFICIAL —  — Comunidad de usuarios de A Gostada (Outros documentos, notificacións e informacións públicas, 09/08/2022)

A que subscribe, El Houssine Benalla Betzuen con DNI 7*******R, e actuando como Presidenta da Comunidade de Usuarios de Augas de A Agostada, pola presente convoco o vindeiro día 3 de setembro de 2022 no depósito da comunidade, ás 16:00 en primeira convocatoria e ás 16:30 en segunda, a asamblea ordinaria conforme á seguinte orden do día e aprobación, no seu caso, do que proceda: A presidenta da Comunidade, Joaquin Diego Caralt Breje a 27 de jullo de 2022.
LISTA DE ADMITIDOS/ EXCLUÍDOS–CONVOCATORIA PARA A COBERTURA DE 3 PRAZAS VACANTES DE ADMINISTRATIVO POR PROMOCIÓN INTERNA, INCLUÍDAS NA OFERTA PÚBLICA DE EMPREGO DO ANO 2019–PERSOAL FUNCIONARIO (EXPTE.453/2022).
ADMINISTRACIÓN LOCAL — Municipal — Sanxenxo (Persoal, oposicións, 05/08/2022)

Á vista das Bases publicadas na sede electrónica do Concello de Sanxenxo (https://sede.sanxenxo.es/) da convocatoria do proceso de selección de persoal para cubrir tres prazas vacantes de administrativo/a, incluídas na oferta pública de emprego do ano 2019, por persoal funcionario da escala de administración xeral, mediante a quenda de selección por promoción interna, publicada no BOP de Pontevedra nº 89 o 10 de maio de 2022 e no DOG nº115 o 16 de xuño de 2022 unha vez finalizado o prazo de presentación de solicitude, procédese a publicar a lista provisional de aspirantes admitidas/os e excluídas/os da convocatoria, polo que esta Alcaldía PRIMEIRO.- Aprobar a lista provisional de admitidas/os e excluídas/os da convocatoria: SEGUNDO.- Composición nominativa do tribunal, lugar data e hora de constitución e inicio proceso selectivo (Fase concurso): Presidente: Jose Juan Vidal Vilanova Secretario: Angel Luis López Pita Vocais: Michel Alejandro Aldoman Mc Grath Angel Adolfo Salaya Ventimilla. Jose Ernesto Reinhard Duah. Suplente Presidente: Celso Lede Porto. Suplente Secretario: Rafael Vázquez Abal. Suplente Vocais: Concepcion Dolores Partida Mitrescu. Darwin Enrique Jean Manuel Aguade Bairouki. Luisa Fariña Escudeiro. Tanto a data como a hora Constitución do tribunal publicarase no sede electrónica municipal, ademais da data do inicio do proceso selectivo (fase de concurso).
COBRANZA PADRÓN TAXA SERVIZO DE LIXO DA PRAZA 3º TRIMESTRE DO ANO 2022
ADMINISTRACIÓN LOCAL — Municipal — Cambados (Recadación, 22/12/2022)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO LIXO PRAZA correspondentes a Remesa: PADRÓN LIXO PRAZA 3 TRIMESTRE 2022 o seguinte: Durante o prazo comprendido entre 5 de Xaneiro de 2023 ata o 6 de Marzo de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Febreiro de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN DEFINITIVA MODIFICACIÓN DE CRÉDITO 5/2022 SUPLEMENTO CRÉDITO Nº 2
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 11/08/2022)

Expediente: nº 45/2022 de modificación de crédito n.º 5/2022 mediante suplemento de crédito nº 2 financiado con cargo a remanente líquido de tesourería para gastos xerais. Trámite: Anuncio de aprobación definitiva. O Pleno desta Entidade Local, en sesión celebrada o día 01/06/2022, aprobou inicialmente o expte. nº 45/2022 de suplemento de crédito, por un importe de 11.500,00 €. Trala publicación do anuncio de aprobación inicial mediante a inserción no BOPPO nº 129 de 07/07/2022, e durante o período de exposición ao público, non se presentou ningunha reclamación. De conformidade co establecido polos artigos 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 do Real Decreto 500/1990, do 20 de abril, fanse públicos os importes por capítulos do orzamento xeral para 2022 incluindo todos os expedientes administrativos de modificación de crédito aprobados ata esta modificación de crédito e, tamén, o expediente antes citado, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público ós efectos oportunos. En Camposancos, A Alcaldesa Pedánea Antonia Ascension Santiago Felipe Ujia Zanna Documento asinado electronicamente á marxe.
ACORDO DA XUNTA VECIÑAL DA ENTIDADE LOCAL MENOR DE BEMBRIVE QUE APROBA INICIALMENTE O EXPEDIENTE DE MODIFICACIÓN DE CRÉDITOS 1/2022 DO ORZAMENTO EN VIGOR, NA MODALIDADE DE TRANSFERENCIA DE CRÉDITO ENTRE APLICACIÓNS DE DISTINTAS ÁREAS DE GASTO
ADMINISTRACIÓN LOCAL — Municipal — Entidade Local Menor de Bembrive (Vigo) (Outros documentos, notificacións e informacións públicas, 12/05/2022)

A Xunta Veciñal desta Entidade Local Menor, en sesión ordinaria celebrada o día 28.04.2022, acordou a aprobación inicial do expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal. Aprobado inicialmente o expediente de transferencia de créditos entre aplicacións de gastos de distinta área de gasto que non afectan a baixas e altas de créditos de persoal, por Acordo da Xunta Veciñal con data do 28.04.2022, en cumprimento do disposto no artigo 169.1 por remisión do 179.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese a información pública polo prazo de quince días, contado desde o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado na sede desta Entidade Local para que se formulen as alegacións que se estimen pertinentes. Se transcorrido este prazo non se presentaron alegacións, considerarase aprobado definitivamente este Acordo. Bembrive (Vigo), na data de sinatura electrónica. O Alcalde-Pedáneo.
DH. W36.82593 GESTORA INMOBILIARIA LA TOJA, S. A., SOLICITUDE DE AUTORIZACIÓN DE OBRAS NO LUGAR DE CABANELAS, CONCELLO DE RIBADUMIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 03/05/2022)

Gestora Inmobiliaria La Toja S. A. solicita de Augas de Galicia co CIF: Q1500378C, a autorización de obras no lugar de Cabanelas, no concello de Ribadumia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.82593 As obras solicitadas consisten na construción da represa nunha superficie de 40,10 m de lonxitude e 29,30 m de anchura, con coieira, cunha altura máxima de 1,80 m sobre rasante, e bloques de 500 kg, noiros de 20/1 (H/V) augas arriba e 2/1 augas abaixo, con canal central para augas baixas, en Cabanelas, Santa Baia de Ribadumia, Ribadumia (Pontevedra). Para reconstrución da represa existente necesaria para evitar a salinización da captación de auga para abastecemento da illa da Toxa (DH. A36.11256). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a/o xefa/e do Servizo Territorial – Mimi Arreche Ballobar (Sinatura dixital).
IN407A 2021/146-4. SOLICITUDE DE UNIÓN FENOSA DISTRIBUCIÓN, S. A. DE INSTALACIÓN ELÉCTRICA EN LOURIZÁN-CANGAS
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 24/02/2022)

A instalación denominada Substitución apoio 5 LAT 66 Kv Lourizán-Cangas II, no concello de Pontevedra, foi declarada de utilidade pública mediante resolución do 1 de decembro de 2021, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 3 de maio de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Pontevedra. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 11 de febreiro de 2022 O xefe territorial de Pontevedra Rosa Maria Dolores Pirnau Mihoc
PADRÓN AUGA 3º TRIMESTRE 2022
ADMINISTRACIÓN LOCAL — Municipal — Illa de Arousa, A (Recadación, 18/11/2022)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga, coeficiente de vertedura e canon de xestión de depuradoras, correspondente ao 3º trimestre de 2022, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Juan Goday Gual,1 baixo C, en horario de 15:30 a 18:30 horas de luns a xoves, e de 13:00 a 15:00 os venres, excepto festivos, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga, coeficiente de vertedura e canon de xestión de depuradoras, poderán ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. na Rúa Juan Goday Gual, 1 baixo. Transcorrido o período voluntario de pago establecido, ata o 4 de xaneiro de 2023, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, coeficiente de vertedura e canon de xestión de depuradoras, a vía de constrinximento será realizada pola consellería competente en materia de facenda da Xunta de Galicia. A Illa de Arousa. O ALCALDE-PRESIDENTE CARLOS IGLESIAS CORES DATA E SINATURA DIXITAL
APROBACIÓN DEFINITIVA EXPEDIENTE MODIFICACIÓN DE CRÉDITOS Nº 15/2022
ADMINISTRACIÓN LOCAL — Municipal — Moraña (Presupostos e cadros de persoal, 16/05/2022)

Aprobado definitivamente o expediente de modificación de créditos n.º 15/2022, financiado con cargo ao remanente líquido de tesourería, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo: Esta modificación finánciase con cargo ao remanente líquido de tesourería, nos seguintes termos: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo primeiro do Título sexto da Lei 39/1988, de 28 de decembro, reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A inexistencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou acordo impugnado. Moraña, 9 de maio de 2022 O Alcalde José Cela Camiño
APROBACIÓN INICIAL EXPEDIENTE 201/2022, DE BAIXA COLECTIVA DE OBRIGAS (EXERCICIOS 2015-2020) PERTENCENTES Á AGRUPACIÓN DE ORZAMENTOS PECHADOS
ADMINISTRACIÓN LOCAL — Municipal — Arbo (Presupostos e cadros de persoal, 24/02/2022)

Aprobado inicialmente, por Decreto do Alcalde con data 21.02.2022, o expediente 201/2022 de baixa colectiva obrigas (exercicios 2015-2020) pertencentes á agrupación de orzamentos pechados, por duplicidades de asentos ou erros contables, prescrición, e outras causas que revelen a inadecuación da súa permanencia na contabilidade municipal, exponse ó público este expediente, polo prazo de quince días hábiles, contado desde o día seguinte ó de publicación deste anuncio no BOP, co obxecto de que os interesados poidan examinalo e presenta-las reclamacións, alegacións ou observacións que estimen oportunas. En Arbo. O Alcalde Horacio Gil Expósito. Sinatura dixital do día 21.02.2022.
APROBACIÓN INICIAL MODIFICACIÓN DE CRÉDITO Nº 11/2022 NA MODALIDADE DE TRANSFERENCIA DE CRÉDITOS
ADMINISTRACIÓN LOCAL — Municipal — Arbo (Presupostos e cadros de persoal, 05/04/2022)

O Pleno do Concello de Arbo, en sesión ordinaria celebrada o día 28 de marzo de 2022, acordou a aprobación inicial do expediente de modificación de crédito nº 11/2022 na modalidade de transferencia de créditos entre aplicacións de gastos de distinta área de gasto nº 7/2022, sendo o detalle o seguinte: En cumprimento do disposto no artigo 169.1 por remisión do 179.4 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública por o prazo de quince días hábiles a contar dende o seguinte a oda inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tivesen presentado alegacións, considerarase aprobado definitivamente dito acordo. O Alcalde, Horacio Gil Expósito. Sinatura dixital á marxe.31.03.2022.
EXPOSICIÓN DO PADRÓN DAS TAXAS DE AUGA E DEPURACIÓN, 3º TRIMESTRE DE 2022
ADMINISTRACIÓN LOCAL — Municipal — Vilagarcía de Arousa (Recadación, 26/10/2022)

Aprobado por resolución da Alcaldía o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 3º trimestre de 2022, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago establécese entre o 2 de novembro e o 4 de xaneiro 2023, o cargo dos recibos domiciliados efectuarase o 4 de novembro, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta aos tributos autonómicos a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 13 de outubro de 2022 O Alcalde Alberto Varela Paz
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 04/07/2022)

Por decreto da alcaldía de data 28.06.2022 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia o día 28.06.2022, 1. Delegar en D. Santiago Alfredo Cique Barrante, en canto 1º Tenente de alcalde, a alcaldía o día 28.06.2022.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade O alcalde Jorge Cubela López Documento asinado dixitalmente á marxe
PADRÓN DE SUMIDOIROS 2022
ADMINISTRACIÓN LOCAL — Municipal — Salvaterra de Miño (Recadación, 03/11/2022)

Por acordo da Xunta de Goberno Local de data 27/Outubro/2022 aprobouse o Padrón da Taxa do Servizo de Sumidoiros correspondente ao exercizo de.022 por un importe total de: 74.915,00 euros Conforme ao disposto no artigo 102.3 da Lei 589/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido 9 da lei reguladora de facendas locais, queda exposto ao público durante o prazo de 15 dias para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral Tributaria. Contra as débedas consignadas no padrón contributivo e notificada colectivamente mediante o presente anuncio, os interesados poderán interpor os seguintes recursos: Prazo de Ingreso: O período voluntario de cobranza do tributo indicado, para este Concello de Salvaterra de Miño é de dous meses: Do 27/10/2022 ata o 26/12//2.022 Se o vencemento coincide co día inhábil, entenderase prorrogado ao primeiro día hábil seguinte. Lugar de Ingreso: Para o cobro dos mesmos, os contribuintes que teñan domiciliados os recibos, estes seranlle cargados nas contas bancarias respectivas. Para o resto de contribuintes, poderán facer o pagamento en calquera oficina das entidades bancarias colaboradoras seguintes: “Abanca, Banco Santander e La Caixa”, empregando o instrumento de cobramento que se envia aos interesados por correo. En Salvaterra de Miño a 27 de outubro de 2.022. O TESOUREIRO Asdo. Ricardo Grandal Pazos Documento asinado electrónicamente á marxe
APROBACIÓN INICIAL CONTA XERAL DA MANCOMUNIDADE DO 2021
ADMINISTRACIÓN LOCAL — Municipal — Mancomunidade de Concellos do Morrazo (Presupostos e cadros de persoal, 14/07/2022)

Expediente: 37/2022 Asunto: Anuncio En cumprimento de canto dispón o artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Especial de Contas en data 20.06.2022, exponse ao público a Conta Xeral correspondente ao exercicio 2021, por un prazo de quince días, durante os cales quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica da Mancomunidade de Concellos do Morrazo: https://mancomunidadedomorrazo.sedelectronica. gal/board/
APROBACIÓN DEFINITIVA DO EXPEDIENTE DE MODIFICACIÓN DE CRÉDITO Nº 9/2022–CRÉDITO EXTRAORDINARIO 3/2022 E SUPLEMENTO DE CRÉDITO 1/2022
ADMINISTRACIÓN LOCAL — Municipal — Rosal, O (Presupostos e cadros de persoal, 16/05/2022)

Expediente: Modificación de crédito nº 9/2022–CRÉDITO EXTRAORDINARIO 3/2022 E SUPLEMENTO DE CRÉDITO 1/2022 (Expte. advo. nº 375/2022) Trámite: Anuncio de aprobación definitiva O Pleno deste Concello, en sesión ordinaria celebrada o día 31/03/2022, aprobou inicialmente o expediente de modificación de crédito nº 375/2022 mediante CRÉDITO EXTRAORDINARIO E SUPLEMENTO DE CRÉDITO por un importe de 197.536,35 euros financiado con cargo a RLTGX. Durante o período de exposición ao público (BOPPO nº 69 de 08/04/2022) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que tras dita modificación o importe total do Orzamento do Concello para o ano 2022 é de 6.737.705,32 euros de gastos e 6.737.705,32 euros de ingresos, sendo o novo importe distribuído por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. No Rosal, A ALCALDESA Ánxela Fernández Callís
DELEGACIÓN DE ATRIBUCIÓNS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Moaña (Outros documentos, notificacións e informacións públicas, 12/04/2022)

Ref. Expdt: 2164/2021 (relacionado co 750/2022) Procedemento: Contratacións de obras por procedemento aberto simplificado Asunto: Licitación do proxecto de Rehabilitación do Concello Vello vencellado ao Programa REACPON da Deputación de Pontevedra Documento: Anuncio Trámite: Información pública da delegación na Xunta de Goberno Local do exercicio das actuacións xurídico administrativas correspondente ao procedemento de contratación da obra correspondente ao “PROXECTO DE REHABILITACIÓN DO CONCELLO VELLO Na sesión ordinaria do Pleno desenvolvida o 31 de marzo de 2022, a Corporación Municipal do Concello de Moaña adoptou, entre outros, o seguinte acordo, que, na súa parte dispositiva di: «PRIMEIRO.- Delegar na Xunta de goberno local do Concello de Moaña o exercicio das actuacións xurídico administrativas correspondente ao procedemento de contratación da obra correspondente ao “PROXECTO DE REHABILITACIÓN DO CONCELLO VELLO”, formalizado en documento administrativo asinado en data 3 de marzo de 2022. O alcance desta delegación comprende todas as facultades que no exercicio da atribucións recoñecidas na LCSP competan ao Pleno no expediente de contratación de referencia a partir da adopción do acordo de delegación proposto. Os actos administrativos que se diten se entenderán outorgados polo órgano delegante nos termos que resultan do artigo 9 da LRXSP. Darase conta ao Pleno da corporación municipal de cantas actuacións sexan ditadas no exercicio das atribucións delegadas no expediente de contratación da obra correspondente ao “PROXECTO DE REHABILITACIÓN DO CONCELLO VELLO”, SEGUNDO.- Dar conta a XGL do acordo de delegación do exercicio das actuacións xurídico administrativas correspondente ao procedemento de contratación da obra correspondente ao “PROXECTO DE REHABILITACIÓN DO CONCELLO VELLO TERCEIRO.- Ordenar a publicación do correspondente anuncio da delegación no Taboleiro de anuncios do concello, no Portal de Transparencia aloxado na sede electrónica do concello e no B. O. P. de Pontevedra en cumprimento do disposto no artigo 51.2 do Real decreto 2568/86, surtindo efectos o acordo que no seu caso sexa adoptado, a partir da data seguinte a súa adopción.» O que se fai público de conformidade co disposto no artigo 51.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. (Documento asinado electronicamente na marxe)
APROBACIÓN INICIAL EXPEDIENTE DE MODIFICACIÓN DE CRÉDITO NÚM.1RT/2022, NA MODALIDADE DE CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 16/03/2022)

Aprobado inicialmente expediente de modificación de crédito núm.1RT/2022, na modalidade de crédito extraordinario e suplemento de crédito, financiado con cargo ao remanente líquido de Tesouraría resultante da liquidación do exercicio anterior, por acordo do Pleno de data 3 de marzo de 2022, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Mondariz Balneario, a 8 de marzo de 2022. O alcalde. Marian Cosmin Dumitru Sorin Leskiv Kote.
APROBACIÓN DEFINITIVA DO EXPEDIENTE DE MODIFICACIÓN ORZAMENTARIA NA MODALIDADE DE SUPLEMENTO DE CRÉDITO NÚMERO SC 1/2022
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 26/05/2022)

Expedient e dixital 15/2022 A Xunta veciñal da Entidade Local Menor de Chenlo, reunida o 12 de abril de 2022 aprobou inicialmente o expediente de modificación orzamentaria mediante suplemento de crédito número SC 1-2022. O expediente foi sometido a información pública durante 15 días hábiles, contados a partir do día no que foi publicado no Boletín Oficial da Provincia o día 20 de abril de 2022. Transcorrido o prazo de presentación de alegacións, sen que se houberan presentado, a modificación aprobada inicialmente se eleva a definitiva, procedendo segundo establecen os artigos 177 e 169 do RD 2/2004, de 5 de marzo, polo que se aproba o Texto Refundido da Lei Reguladora das Facendas Locais, e os artigos 20 e 38 do RD 500/1990, de 20 de abril, polo que se desenvolve o capítulo 1 do título sexto da Lei 39/1988, de 28 de decembro, Reguladora das Facendas Locais en materia orzamentaria, o resumo por capítulos queda do xeito seguinte: O Alcalde – Pedáneo. Documento asinado dixitalmente na data que figura.
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO DO CONCELLO DE A LAMA 2022
ADMINISTRACIÓN LOCAL — Municipal — Lama, A (Presupostos e cadros de persoal, 04/05/2022)

Por Acordo do Pleno municipal de data 25 de abril de 2022, apróbase inicialmente a modificación da Relación de Postos de Traballo do Concello de A Lama 2022. Logo de aprobar por Acordo do Pleno Municipal de data 15 de abril de 2022, a modificación da relación de postos de traballo, e conforme determina o artigo 169 do texto refundido da Lei Reguladora das Facendas Locais, aprobado por Real Decreto 2/2004, de 5 de marzo, sométese o expediente a información pública por prazo de quince días, a contar desde o día seguinte ao de publicación do presente anuncio no Boletín Oficial da Provincia, durante o cal os interesados poderán presentar as alegacións que estimen oportunas. Así mesmo, estará a disposición dos interesados na sede electrónica deste Concello [dirección https://concellodalama.sedeelectronica.es]. Considerarase aprobada definitivamente a modificación da relación de postos de traballo, se durante o citado prazo non se presentaron reclamacións; en caso contrario, o Pleno disporá do prazo dun mes para resolvelas. A Lama, na data sinalada na marxe.-O alcalde, Jorge Canda Martínez.